Tombiruo: Penunggu Rimba

Tombiruo: Penunggu Rimba merupakan sebuah filem aksi pengembaraan adiwira Malaysia 2017 arahan Seth Larney. Filem ini diadaptasi daripada novel yang diterbitkan pada 1998 dengan judul sama karya Ramlee Awang Murshid. Filem yang berlatarbelakangkan negeri Di Bawah Bayu ini dibintangi oleh Zul Ariffin, Farid Kamil, Nabila Huda, Faizal Hussein, M. Nasir dan ramai lagi. Ia mula ditayangkan di pawagam seluruh Malaysia pada 12 Oktober 2017.

Sinopsis
Berkisarkan dendam seorang lelaki gagah yang tidak berwajah manusia atas kematian ayahnya, Pondolou. Misinya mencari pembunuh Pondolou diganggu oleh Amiruddin yang kini memburunya atas kematian isteri tercinta, Salina. Sementara samseng yang diupah ingin memusnahkan Tombiruo kerana beranggapan Tombiruo menghalang misi peribadi mereka untuk mengaut keuntungan.Dalam masa yang sama, Faizal turut membantu untuk cuba memulihkan keadaan. Dalam kekacauan ini, wujud pula seorang wartawan wanita, Wan Suraya yang begitu nekad untuk mencari kebenaran di sebalik kejadian yang berlaku. Firasat Wan Suraya kuat mengatakan Tombiruo dan Amiruddin ialah mangsa keadaan. Pengembaraan Tombiruo yang penuh bahaya dan tragis ini membawanya mengenali erti persaudaraan, kekeluargaan dan cinta sekaligus membuka hatinya menerima peranan sebagai Penunggu Rimba.

Pelakon
 Zul Ariffin sebagai Ejim
 Farid Kamil sebagai Amiruddin
 Nabila Huda sebagai Wan Suraya 
 Faizal Hussein sebagai Pondolou
 Farah Ahmad sebagai Monsiroi
 M. Nasir sebagai Tan Sri Berham
 Marlia Musa sebagai Bonda
 Hasnul Rahmat sebagai Juslan
 Faye Kusairi sebagai Salina
 Atu Zero sebagai Pemandu
 Michael Chen Seong Mun sebagai Wong
 Rayyan sebagai Ejim (sebagai anak)
 Aiman Kamal sebagai Faizal
 Dynas Mokhtar sebagai Baizura
 Azlym Aziz sebagai Tawarid
 Nelissa Nizam sebagai Tobugi

Keluaran
Tombiruo: Penunggu Rimba dikeluarkan pada 12 Oktober 2017 di pawagam seluruh Malaysia, Singapura dan Brunei. Astro Shaw turut mengumumkan filem berkenaan akan dipasarkan di luar negara melalui kerjasamanya dengan AMP International.

Sambutan

Kutipan
Tombiruo: Penunggu Rimba berjaya mencatatkan kutipan sejumlah RM 8.1 juta selepas 18 hari ditayangkan.

Anugerah dan pencalonan
Tahun AnugerahKategoriKeputusan2018Anugerah Skrin 2018Filem TerbaikThe Australian Academy of Cinema and Television Arts (AACTA)Filem Asia Terbaik2019Festival Filem Malaysia ke-30Poster TerbaikSinematografi Terbaik

Rujukan

Pautan luar


Kategori:Filem 2017
Kategori:Filem Malaysia tahun 2017
Kategori:Filem aksi Malaysia